Φρίντα Κάλο

Η Φρίντα Κάλο (Magdalena Carmen Frida Kahlo CalderónJ. Guimón, Art and madness, The Davies Group Publishers 2006, σελ. 127, ISBN 978-1-888570-86-1,  η ορθή προφορά είναι Φρίδα Κάλο: ισπανική προφορά ΔΦΑ: [fɾiða 'kalo], 6 Ιουλίου 1907 – 13 Ιουλίου 1954) ήταν Μεξικάνα ζωγράφος, Lee Stacy, Mexico and the United States, Marshall Cavendish 2002, σελ 441, ISBN 978-0-7614-7402-9 φαίνεται να έχει δεχτεί και επίδραση Ευρωπαϊκών ρευμάτων στα οποία συμπεριλαμβάνονται ο Ρεαλισμός, ο Συμβολισμός και ο Υπερρεαλισμός.Jesse Bryant Wilder, John Garton, Art History for Dummies, For Dummies 2007, σελ. 328 ISBN 978-0-470-09910-0Penelope Rosemont, Surrealist Women: An International Anthology, Continuum International Publishing Group 1998, σελ. 145, ISBN 978-0-485-30088-8 Αρκετά έργα της είναι αυτοπροσωπογραφίες, μέσα από τις οποίες εκφράζεται ο προσωπικός πόνος και η σεξουαλικότητά της. Είχε κομμουνιστικές πολιτικές πεποιθήσεις.

Το 1929 η Φρίντα Κάλο παντρεύτηκε τον Μεξικάνο τοιχογράφο Ντιέγκο Ριβέρα, με τον οποίο μοιράζονταν τις ίδιες πολιτικές απόψεις. Ο Ντιέγκο Ριβέρα δώρισε το 1957 το "Γαλάζιο Σπίτι" της στο Κογιοακάν (Coyoacán), στην Πόλη του Μεξικού, και λειτουργεί πλέον ως μουσείο.

 Βιογραφία 
 Νεανικά χρόνια 
Γεννήθηκε από Γερμανοεβραίο πατέρα και Ισπανομεξικάνα μητέρα στο (Κογιοακάν) στην Πόλη του Μεξικού. Ο πατέρας της ήταν μορφωμένος, άθεος και είχε έρθει σε νεαρή ηλικία στο Μεξικό όπου είχε γίνει φωτογράφοςBy Samuel Brunk, Ben Fallaw, Heroes & Hero Cults in Latin America, University of Texas Press 2006, σελ. 174, ISBN 978-0-292-71481-6
Diego Rivera, My Art, My Life: An Autobiography, Courier Dover Publications 1991, σελ. 102, ISBN 978-0-486-26938-2. Η μητέρα της ήταν Καθολική.

Στην ηλικία των έξιSidonie Smith, Julia Watson, Interfaces: Women, Autobiography, Image, Performance, University of Michigan Press 2002, σελ. 314, ISBN 978-0-472-06814-2 αρρώστησε από πολιομυελίτιδα, με αποτέλεσμα το ένα της πόδι να είναι μικρότερο από το άλλο και ημιπαράλυτο. Παρακολούθησε την Escola Preparatoria μία από τα 35 κορίτσια ανάμεσα σε 2000 άτομα όπου και είδε για πρώτη φορά τον μετέπειτα σύζυγό της, τοιχογράφο Ντιέγκο Ριβέρα, ο οποίος ζωγράφιζε τους τοίχους της σχολής.

To 1925, στα 18 ένα τραμ συγκρούστηκε με το λεωφορείο στο οποίο επέβαινε. Υποβλήθηκε σε μεγάλο αριθμό εγχειρήσεων και έκτοτε η ζωή της σημαδεύτηκε από πόνο και θλίψη για την αδυναμία της να κάνει παιδιάMichel-Andre Bossy, Thomas Brothers, John C. McEnroe, Artists, Writers, and Musicians: An Encyclopedia of People Who Changed the World, Greenwood Publishing Group 2001, σελ. 101, ISBN 978-1-57356-154-9.

 Πρώτα Έργα 
Το 1926, ενώ ανάρρωνε από το ατύχημα η Φρίντα Κάλο ξεκίνησε μαθήματα ζωγραφικής. Η οικογένειά της δεν μπορούσε να υποστηρίξει την καλλιτεχνική της δραστηριότητα οικονομικά, για αυτό και την προέτρεψαν να εικονογραφεί βιβλία ιατρικής. Το 1929 έδειξε τη δουλειά της στον Ντιέγκο Ριβέρα, τον οποίο είχε γνωρίσει στους καλλιτεχνικούς κύκλους του Μεξικού που σύχναζε. Την ίδια χρονιά παντρεύτηκαν.

Οι πίνακές της είναι αντιδιαμετρικοί από τους πίνακες του Ριβέρα. Ενώ ο Ριβέρα αντλούσε τα θέματά του από το Μεξικό της προκολομβιανής εποχής, η Φρίντα παρέμεινε πιστή στην τάση της mexicanidad, τη μεξικανική κουλτούρα που ανθούσε εκείνη την περίοδο. Συχνά οι πίνακές της επηρεάζονται από τα δημοφιλή λαϊκά χριστιανικά τάματα (retablos) και αποτελούν ευχαριστία στην Παναγία για την πραγματοποίηση μιας ευχήςPeter Winn, Americas: The Changing Face of Latin America and the Caribbean, University of California Press 2006, σελ. 427, ISBN 978-0-520-24501-3.

Ο Ριβέρα ήταν ήδη αναγνωρισμένος ζωγράφος και οι τοιχογραφίες του είχαν μεγάλη ζήτηση στις Η.Π.Α.. Το ζευγάρι μετακόμισε στο Σαν Φρανσίσκο και αργότερα στο Ντιτρόιτ. Εκεί η Φρίδα απέβαλλε, η θλίψη της για τις αποβολές της αποτυπώνεται στους πίνακες "Αποβολή στο Ντητρόιτ" και "Νοσοκομείο Χένρι Φόρντ".

 Αναγνώριση 
Κατά τη διάρκεια της ζωής της η Φρίντα Κάλο ήταν κυρίως γνωστή ως γυναίκα του Ριβέρα και όχι ως ξεχωριστή καλλιτέχνης. Το 1938 ο Αντρέ Μπρετόν γνώρισε την Κάλο και τον Ριβέρα κατά το ταξίδι του στο Μεξικό. Εκείνος εντυπωσιάστηκε από τη δουλειά της, την κάλεσε να πάρει μέρος στην έκθεση μαζί με άλλους σουρρεαλιστές ζωγράφους και οργάνωσε μια έκθεση της προσωπικής της δουλειάς στο Παρίσι. Εκείνη ωστόσο τόνισε πως οι πίνακές της δεν ήταν όνειρα, αλλά η δική της πραγματικότητα. Στη διάρκεια της ζωής της πραγματοποίησε τρεις μόνο εκθέσεις: στο Παρίσι, στη Νέα Υόρκη και στο Μεξικό.

Το 1939 χώρισε προσωρινά από τον Ριβέρα και αποσύρθηκε στο Μεξικό, στο "Γαλάζιο Σπίτι". Εκεί ζωγράφισε τον πίνακα "Οι δύο Φρίδες", στον οποίο απεικονίζει το δίλημμά της για το διαζύγιο. Σε όλη τη διάρκεια του 1939 διατηρούσε εξωσυζυγική σχέση με τον Νίκολας Μάρεϊ, τον οποίο είχε γνωρίσει μαζί με τον Ριβέρα στη Νέα Υόρκη. Σύντομα μετά το διαζύγιο, το 1940 χώρισε με τον Μάρεϊ και ξαναπαντρεύτηκε με τον ΡιβέραKurt Heinzelman, Peter Mears, Harry Ransom Humanities Research Center, The Covarrubias Circle: Nickolas Muray's Collection of Twentieth-Century Mexican Art, University of Texas Press 2004, σελ. 106, ISBN 0-292-70588-3, 9780292705883.

Το 2010, η κυβέρνηση του Μεξικού, σε αναγνώριση της συνεισφοράς της Φρίντα Κάλο αλλά και του Ντιέγκο Ριβέρα απεικόνισε τα πρόσωπά τους στις δύο όψεις του χαρτονομίσματος των 500 πέσος, στην έκδοση για τον εορτασμό της 200ής επετείου της ανεξαρτητοποίησης της χώρας και της 100ής επετείου της Μεξικανικής Επανάστασης.Φρίδα Κάλο και Ντιέγκο Ριβέρα στα νέα χαρτονομίσματα των 500 πέσος. in.gr, 31 Αυγούστου 2010

 La Casa Azul 

Το Γαλάζιο Σπίτι της Φρίντα Κάλο (ισπανικά:La Casa Azul) όπου έζησε και δούλεψε στην Πόλη του Μεξικού είναι πλέον μουσείο, στο οποίο εκτίθενται προσωπικά της αντικείμενα. Η λήψη φωτογραφιών επιτρέπεται μόνο στο εξωτερικό του σπιτιού και στην αυλή του.

 Εικόνες 

 Παραπομπές 

Σχετική βιβλιογραφία
 Pierre, Clavilier (2006). Frida Kahlo, les ailes froissées, ed Jamsin ISBN 978-2-912080-53-0
 Lowe, Sarah M. (1995), Diary of Frida Kahlo (with introduction by Carlos Fuentes),  London: Bloomsbury, 1995. ISBN 0-7475-2247-2; also (1998) Harry N. Abrams ISBN 0-8109-8195-5.
 Gonzalez, M. (2005). Frida Kahlo – A Life. Socialist Review, June 2005.
 Arts Galleries: Frida Kahlo. Exhibition at Tate Modern, June 9 – October 9, 2005. The Guardian, Wednesday May 18, 2005. Retrieved May 18, 2005.
 Nericcio, William Anthony. (2005).  A Decidedly 'Mexican' and 'American' Semi[er]otic Transference: Frida Kahlo in the Eyes of Gilbert Hernandez.
 Tibol, Raquel (original 1983, English translation 1993 by Eleanor Randall)  Frida Kahlo: an Open Life.  USA: University of New Mexico Press. ISBN 0-8263-1418-X
 Turner, C. (2005). Photographing Frida Kahlo. The Guardian, Wednesday May 18, 2005. Retrieved May 18, 2005.
 Zamora, M. (1995). The Letters of Frida Kahlo: Cartas Apasionadas. Chronicle Books (November 1, 1995). ISBN 0-8118-1124-7
 Griffiths J. (2011). A Love Letter from a Stray Moon, Text Publishing, Melbourne Australia (forthcoming).
 "Frida's bed" (2008) – a novel based on the life of Frida Kahlo by Croatian writer Slavenka Drakulic. Penguin (non-classics) ISBN 978-0-14-311415-4

Εξωτερικοί σύνδεσμοι
 Φρίδα Κάλο: βιογραφία και εικόνες

Κατηγορία:Μεξικανοί ζωγράφοι
Κατηγορία:Γυναίκες ζωγράφοι